EkBass/fiwiki-20250220-pages-articles huggingface dataset:
Divanadiinipentoksidi

Divanadiinipentoksidi eli vanadiini(V)oksidi (V2O5) on yksi vanadiinin oksideista. Luonnossa divanadiinipentoksidia esiintyy harvinaisena shcherbinaiittimineraalina. == Ominaisuudet == Huoneenlämpötilassa divanadiinipentoksidi on kiinteää keltaista jauhetta. Yhdiste on amfoteerinen aine eli se voi toimia sekä happona että emäksenä. Emäksisissä liuoksissa divanadiinipentoksidi esiintyy vanadaatti-ioneina (VO43-) ja happamissa olosuhteissa oksovanadiini-ioneina. == Valmistus == Divanadiinipentoksidia voidaan valmistaa kuumentamalla vanadiinipitoista mineraalia alkalimetallisuolojen kanssa 700-850 °C:n lämpötilassa. Kuumennettuun seokseen lisätään vettä, jolloin saostuu niukkaliukoista natriummetavanadaattia. Natriummetavanadaattia käsitellään suola- tai typpihapolla sekä ammoniumsuoloilla ja kuumennetaan, jolloin muodostuu divanadiinipentoksidia. Divanadiinipentoksidia on mahdollista tuottaa myös kuumentamalla ammoniummetavanadaattia. :2 NH4VO3 → V2O5 \+ 2 NH3 \+ H2O Yhdistettä syntyy myös sivutuotteena tuotettaessa uraania vanadiinia sisältävästä kamotiittimineraalista. == Käyttö == Suurin osa divanadiinipentoksidista käytetään erilaisten metalliseosten valmistukseen. Yhdistettäessä käytetään muun muassa raudan ja vanadiinin sekä alumiinin ja vanadiinin metalliseosten tuotannossa. Divanadiinipentoksidia käytetään rikkihapon valmistuksessa kontaktiprosessilla katalyyttinä. Aine katalysoi rikkidioksidin hapettumista rikkitrioksidiksi. Divanadiinipentoksidi pelkistyy divanadiinitetroksidiksi ja rikkidioksidi hapettuu. Divanadiinitetroksidi reagoi hapen kanssa muodostaen divanadiinipentoksidia. Divanadiinipentoksidi on hapetin ja orgaanisessa kemiassa sitä käytetään yhdisteiden synteesissä. Ainetta käytetään muun muassa valmistettaessa ftaalianhydridiä naftaleenista, adipiinihappoa sykloheksanolista, propaanihappoa propaanista ja asetaldehydiä etanolista. Muita divanadiinipentoksidin käyttökohteita ovat lasin ja keramiikan värjääminen keltaiseksi, depolarisaattorina, valokuvien kehityksessä ja estämässä UV-säteilyn siirtymistä lasissa. == Turvallisuus == Divanadiinipentoksidi on ihmiselle myrkyllistä. Aineen joutuminen hengitykseen aiheuttaa vaikeutunutta hengitystä ja kipua kurkussa. Nieleminen voi aiheuttaa huonoa oloa ja oksentelua sekä tajuttomuuden. == Lähteet == == Aiheesta muualla == *Divanadiinipentoksidin käyttöturvallisuustiedote, Sigma Aldrich, viitattu 28.1.2015. Luokka:Oksidit Luokka:Vanadiiniyhdisteet
Päiviö

Päiviö on suomalainen miehen etunimi, jonka nimipäivää vietetään 30. kesäkuuta. Nimen taustalla on luultavasti suomen sana päivä. Tarinoiden mukaan Päiviö () oli suuri noita, josta useat saamelaiset suvut ovat uskoneet polveutuvansa ja josta on laulettu runoja myös suomeksi. Etunimeksi Päiviötä ehdotettiin tiettävästi ensimmäisen kerran vuonna 1879, ja almanakkaan se otettiin vuonna 1908. Digi- ja väestötietoviraston mukaan Päiviö-nimen saaneita on Suomessa vuoden 2019 loppuun mennessä ollut kaikkiaan 5 108 miestä ja noin 90 naista. Päiviön sisarnimi on Päivikki. == Tunnettuja Päiviöitä == * Päiviö, 1600-luvun lapinnoita * Päiviö Hetemäki (1913–1980), poliitikko * Päiviö Horsma, Päivi Horsma (1889–1972), näyttelijä * Päiviö Kangas (s. 1927), säveltäjä, kuoronjohtaja ja eräkirjailija * Päiviö Latvus (s. 1938), diplomi- insinööri ja tieteenhistorioitsija * Päiviö Pyysalo (s. 1946), televisio- ohjaaja ja tuottaja * Päiviö Riihinen (1926–2013), metsätieteilijä ja professori * Päiviö Tommila (1931–2022), historiantutkija ja akateemikko == Päiviö sukunimenä == * Aku Päiviö (1879–1956), kanadansuomalainen toimittaja ja runoilija * Allan Päiviö (1925–2016), kanadansuomalainen psykologian professori, Aku Päiviön poika * Hannele Päiviö (s. 1957), suomalainen pappi ja teologi * Juho Päiwiö (1869–1949), suomalainen pappi, päätoimittaja ja kansanopiston johtaja * Jules Päiviö (1917–2013), kanadansuomalainen arkkitehti, professori ja sotilas, Aku Päiviön poika * Karl Päiviö, Carl Paivio (1893–1952), amerikansuomalainen ay-aktiivi, toimittaja ja anarkisti * Naëmi Päiviö (1879–1941), suomalainen kirjailija, Juho Päiwiön puoliso * Verner Päiviö, ent. Sohlman (1869–1918), suomalainen kappalainen * Väinö Päiviö (1880–1925), suomalainen kirjailija ==Lähteet== Luokka:Etunimet
Päivö

Päivö on suomalainen miehen etunimi, jonka nimipäivää vietetään 30. kesäkuuta. Digi- ja väestötietoviraston tietojen mukaan nimi Päivö on vuoden 2019 loppuun mennessä annettu Suomessa noin 120 henkilölle. == Tunnettuja Päivöjä == * Päivö Oksala (1907–1974), antiikin tutkija, professori ja kirjallisuuden kääntäjä * Päivö Parviainen (1912–2015), rovasti, lähetystyöntekijä, Kiinan kulttuurin tuntija * Päivö Suomela (1925–2002), nuortenkirjailija * Päivö Tarjanne (1903–1989), diplomaatti ==Lähteet== Luokka:Etunimet
Jalankulkijaystävällisyys

Jalankulkijaystävällisyys on käsite, joka tarkoittaa kaupunkiympäristön soveltuvuutta kävellen liikkumiseen. Jalankulkijaystävällisen kaupungista tekevät ensi sijassa lyhyiden etäisyyksien kaupunkirakenne, kävelykadut, jalkakäytävät, suojatiet ja levähdyspenkit, mutta myös esimerkiksi katuvarsien silmää miellyttävä arkkitehtuuri ja melua vähentävät teiden matalat nopeusrajoitukset. Jalankulkijaystävällisyys on tärkeä osa ympäristöystävällistä kaupunkisuunnittelua, koska käveleminen on hyvin ympäristöystävällinen tapa liikkua. Euroopan vanhojen kaupunkien keskustat ovat pääsääntöisesti jalankulkijaystävällisiä, koska keskiaikaiset kaupunginosat on rakennettu hyvin tiiviisti ja aikakaudella jolloin käveleminen oli yleinen tapa liikkua kaupungeissa. Joukkoliikenne on helpohkoa lisätä jalankulkijaystävälliseen kaupunkiin, minkä vuoksi joukkoliikenne on suosittua Euroopassa vaikka ihmisillä olisi varaa omaan autoon. Sen sijaan esimerkiksi Yhdysvalloissa kaupungit eivät ole kovin käveltäviä, koska ne on rakennettu ilmavasti ja yksityisautoilun aikakaudella. Esimerkiksi jalkakäytäviä ei ole läheskään kaikkialla Yhdysvaltain kaupunkialueilla, ja joukkoliikenneverkko on kehno yksityisautoilun ja sitä tukevan pitkien etäisyyksien kaupunkirakenteen vuoksi. Jalankulkijaystävällisyys saattaa olla hyväksi katuvarsien kaupoille, katukahviloille ja ravintoloiden terasseille sekä turismin kannalta nähtävyyksien helpon ja omaehtoisen kiertämisen vuoksi. Lisäksi kävellen liikkuminen on hyötyliikuntaa. Luokka:Kaupunkisuunnittelu
Härmälä (täsmennyssivu)

Härmälä voi tarkoittaa seuraavia: ;Paikannimi * Härmälä, kaupunginosa Tampereella * Härmälä, kylä Maskussa * Härmälä, kylä Sauvossa ;Sukunimi * Esa Härmälä (s. 1954), suomalainen maa- ja metsätalousalan vaikuttaja, Metsähallituksen pääjohtaja * Jukka Härmälä (s. 1946), suomalainen talouselämän vaikuttaja Luokka:Sukunimet
Salzgitter (yritys)

Salzgitter on saksalainen metalliteollisuusalan yritys ja yksi Euroopan suurimmista teräksen tuottajista. Yhtiö perustettiin vuonna 1858 Hannoverin seudulla tuottamaan takkirautaa Hannoverin ja Magdeburgin väliseltä alueelta löydetystä malmiesiintymästä. Yhtiöstä tuli valtio-omisteinen toisen maailmansodan jälkeen ja se yksityistettiin vuonna 1998. Joulukuussa 2008 yhtiön osake otettiin osaksi DAX-indeksiä. Luokka:SDAX-indeksi Luokka:Saksalaiset pörssiyhtiöt Luokka:Metalliteollisuusyhtiöt
Pakkokasvatus

Pakkokasvatus on aiemmin käytössä ollut nimitys yhteiskunnan alaikäiseen rikoksentekijään kohdistamille toimille. Nykyisin vastaavia toimia Suomessa ovat huostaanotto, kasvatus lastenkodissa, nuorisokodissa tai koulukodissa ja avohuolto. Pakkokasvatusta () nimitettiin myös suojelukasvatukseksi (Fürsorgeerziehung), koska Saksan eri osavaltioissa käytettiin eri nimityksiä. Toisinaan Suomessa nimitettiin pakkokasvatukseksi valtion kustantamaa kasvatusta ja suojelukasvatukseksi kunnan, yhdistyksen tai yksityisen henkilön järjestämää kasvatusta. Lainsäädäntöön pakkokasvatus otettiin ensimmäisenä Englannissa 1854.Tietosanakirja, Tietosanakirja-osakeyhtiö 1909–1919. Eri maissa pakkokasvatusta sovellettiin nuoriin lainrikkojiin rangaistuksen jälkeen tai rangaistuksen sijaan. Tuomioistuin määräsi lapsen tai nuoren omaisten tahdosta riippumattoman kasvatuksen kohteeksi. Pakkokasvatusta käytettiin myös ehkäisemään ennalta pahantapaisuutta tai rikollisuuteen lankeamista, jos kodin ja koulun kasvatuksen ei katsottu riittävän. ==Lähteet== Luokka:Lastensuojelu
Brian Naylor

John Brian Naylor (24. maaliskuuta 1923 Salford – 8. elokuuta 1989 Marbella, Espanja) oli brittiläinen Formula 1 -kuljettaja. Hän osallistui kahdeksaan F1-osakilpailuun kausina 1957–1961 ja starttasi seitsemään kilpailuun. Hän oli parhaimmillaan kolmastoista Saksan GP:ssä 1957 ja Britannian GP:ssä 1960. Muuten hän keskeytyi tai karsiutui. Naylor kilpaili itserakentamallaan Cooperiin perustuvalla JBW-autolla. == Lähteet == Luokka:Brittiläiset Formula 1 -kuljettajat Luokka:Vuonna 1923 syntyneet Luokka:Vuonna 1989 kuolleet
Massimo Natili

Massimo Natili (28. heinäkuuta 1935 Ronciglione – 18. syyskuuta 2017) oli italialainen Formula 1 -kuljettaja. Hän osallistui kahteen F1-osakilpailuun kaudella 1961, joista keskeytti Britannian GP:ssä ja karsiutui Italian GP:ssä eikä saavuttanut pisteitä. Hän ajoi myös sarjan ulkopuolisissa kilpailuissa. Vuonna 1962 Natili joutui onnettomuuteen Formula Junior -kilpailussa Monzassa, jossa hänet pelasti tuntematon katsoja. Hän oli neljäs Rooman GP:ssä 1964. Hän kilpaili myös F3-sarjassa ja lopetettuaan uransa toimi autovälittäjänä. Vuosi Talli Valmistaja Moottori 1 2 3 4 5 6 7 8 Sijoitus Pisteet 1961 Scuderia Centro Sud Cooper T51 Maserati S4 MON NED BEL FRA GBR Kesk. GER ITA DNS USA - 0 ==Lähteet== Luokka:Italialaiset Formula 1 -kuljettajat Luokka:Vuonna 1935 syntyneet Luokka:Vuonna 2017 kuolleet
Saamisoikeus

Saamisoikeus tarkoittaa henkilön oikeutta vaatia toiselta rahallinen tai muu suoritus. Osapuolten välisen velkasuhteen toinen osapuoli, velkoja, on oikeutettu esittämään vaatimuksensa suoritusvelvolliselle osapuolelle eli velalliselle. Velkojalla on saaminen ja velallisella velvoite. Saamisoikeudesta ja velvoitteesta puhuttaessa kuvataan samaa asiaa, mutta tarkastelukulma on vastakkainen. Saamisoikeudet kuuluvat velvoiteoikeuden piiriin.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa I palstat 711–713. Saamisoikeus kohdistuu ainoastaan velalliseen, joka tavallisesti vastaa velvoitteen täyttämisestä koko omaisuudellaan. Jos kolmas osapuoli on ottanut vastuun velasta antamalla takauksen, on velkojalle syntynyt uusi saamisoikeus. Saamisoikeuden kohteena ja velvoitteen sisältönä on suoritus, joka saattaa liittyä rahaan, esineeseen, tekoon tai toimen tekemättä jättämiseen. Suoritukset voivat olla kerta- tai kestosuorituksia. Saamisoikeus syntyy usein oikeustoimen, kuten esimerkiksi sopimuksen perusteella. Oikeustoimessa määritellään, miten velallisen suoritus määräytyy tai mitä hänen on suoritettava. Saamisoikeus voi syntyä myös rikkomusvelvoitteen perusteella. Sellainen on esimerkiksi vahingonkorvaus. Saamisoikeus voi perustua lisäksi edunpalautukseen, asiainhuoltoon ja kustannusten korvaamista koskeviin sääntöihin. Vaatimuksen edellytyksenä on saamisen erääntyminen. Suorituksen vaatimista nimitetään velkomiseksi. Velallisen ollessa velkaa usealle taholle ovat saamiset toisistaan riippumattomia. Yleensä velallinen voi maksaa velkansa haluamassaan järjestyksessä, mutta rahavelkojen korko on maksettava ennen pääomaa. Velkoja voi siirtää saamisensa kolmannelle henkilölle, jolla uutena velkojana on tavallisesti yhtä hyvät oikeudet kuin siirtäjälläkin oli. Jos velallinen ei hoida oikeustoimeen perustuvaa suoritusta, on tapahtunut suoritushäiriö. Velkojalla on turvanaan tehosteet ja hänellä on yleensä oikeus turvautua johonkin pakkokeinoon. ==Lähteet== Luokka:Velvoiteoikeus
Andrea da Firenze

Andrea da Firenze eli Andrea di BonaiutoArtcyclopedia (ainakin 1343–1377) oli italialainen renessanssiajan taidemaalari. Hän työskenteli Firenzessä. Hänet muistetaan varsinkin freskoistaan Firenzen Santa Maria Novellan basilikassa.Web Gallery of ArtWorld Wide Arts Resources == Lähteet == == Aiheesta muualla == Luokka:Italialaiset taidemaalarit Luokka:Renessanssin taidemaalarit
GOES

Geostationary Operational Environmental Satellite eli GOES ohjelma on Yhdysvaltain sääpalvelun, National Weather Service (NWS), geostationaarisen kiertoradan sääsatelliittien ohjelma. GOES-satelliitteja on laukaistu avaruuteen vuodesta 1974 alkaen. == Satelliitit == Neljä GOES-satelliittia on käytössä: * GOES-10 on geosynkroonisella radalla asemassa 60 läntistä pituutta.http://www.oso.noaa.gov/goesstatus/spacecraftStatusSummary.asp?spacecraft=10 GOES-10 Spacecraft Status Summary NOAA, June 29, 2009 * GOES-11 eli GOES-West on asemassa 135 läntistä pituutta.http://www.oso.noaa.gov/goesstatus/spacecraftStatusSummary.asp?spacecraft=11 GOES-11 Spacecraft Status Summary NOAA June 29, 2009 * GOES-12 eli GOES-East on asemassa 75 läntistä pituutta.http://www.oso.noaa.gov/goesstatus/spacecraftStatusSummary.asp?spacecraft=12 GOES-12 Spacecraft Status Summary NOAA June 29, 2009 * GOES-13 on asemassa 105 läntistä pituutta, mutta varasatelliittina se ei ole käytössähttp://www.oso.noaa.gov/goesstatus/spacecraftStatusSummary.asp?spacecraft=13 GOES-13 Spacecraft Status Summary NOAA June 29, 2009 ==Lähteet== == Aiheesta muualla == * GOES Operations on NOAA website * GOES-R article * LM/SAIC/IBM partnership announced for GOES * GOES gallery * GOES weather satellite viewer Online GOES East and GOES West weather satellite viewer with 2 months of archived data. * Social & Economic Benefits of GOES from "NOAA Socioeconomics" website initiative * Introduction to satellite imagery * Spherical panorama of GOES-O in the clean room Luokka:Sääsatelliitit
Lippo (Lempäälä)

Lippo on kylä Lempäälän kunnassa. Se sijaitsee kunnan eteläosassa, Liponselän itäpuolella, ja rajautuu osittain Valkeakosken rajaan. Lipon läpi kulkee valtatie 3, ja siellä sijaitsee Pirkanhovin liikennepalvelukeskus. ==Historia== Vanhan tarinan mukaan Lipon perusti viisi lappalaisveljestä. Heidän nimistään tulevat kylän viiden talon nimet: Heikkilä, Mattila, Mikkola, Nikkilä ja Paavola.Kotiseudun historiaa, Lempäälän kunta, 1992, s. 19 ==Lähteet== Luokka:Lempäälän kylät
Asaka Seto

Asaka Seto ( s. 12. joulukuuta 1976) on japanilainen näyttelijä, joka on esiintynyt useissa japanilaisissa televisiosarjoissa sekä elokuvissa. Yksi hänen merkittävimmistä rooleistaan on suositun mangan pohjalta tehdyssä elokuvassa Death Note, jossa hän esittää Naomi Misoraa. Hän myös näyttäytyy lyhyesti elokuvan jatko-osassa L: Change the World. Seto on naimisissa V6-yhtyeen jäsenen, Yoshihiko Inoharan, kanssa. ==Filmografia== ===Televisio=== * Subarashiki kana jinsei * Mou namida wa misenai * Sweet Home * Kimi to ita natsu * Tokyo daigaku monogatari * Owaranai natsu * Miss Diamond * Age 35 koishikute * Boku ga boku de aru tame ni * Tomodachi no koibito * Narita rikon * Kamisan nanka kowakunai * Boy Hunt * P.S. Genki desu, Shunpei (1999) * Saimin (2000) * Sayonara, Ozu Sensei * Netsuretsu Teki Chuuka Hanten * Mayonaka wa Betsu no Kao (2002, NHK) * Tengoku no Daisuke e (NTV, 2003) * Shin Yonige-ya Honpo * Ooku Dai-ishou * Rikon Bengoshi 2 (2005) * Nyokei Kazoku (2005) * Konya Hitori no Bed de (2005) * Life (2007) ===Elokuvat=== * Wangan Bad Boy Blue (1992) * Nozokiya (1995) * Sharan-Q no enka no hanamichi (1997) * Bullets of Love (2001) * Travail (2002) * One Missed Call 2 (2005) * 2/2 (2005) * Death Note (2006) * I Just Didn't Do It/Soredemo boku wa yattenai (2006) * Kaidan (2007) * L: Change the WorLd (2008) * Dive!! (2008) ==Aiheesta muualla== * Seto, Asaka Seto, Asaka Seto, Asaka
Jakob Henrik Zidén

Jakob Henrik Zidén (31. lokakuuta 1785 Marttila – 27. lokakuuta 1808 Koljonvirran taistelu, Iisalmi) oli suomalainen Suomen sodassa taistellut luutnantti joka tunnetaan J. L. Runebergin Vänrikki Stoolin tarinain yhtenä henkilöhahmona.Otavan Iso tietosanakirja, Otava 1967, osa 10, palsta 507 Zidénin vanhemmat olivat Marttilan kirkkoherra Jakob Zidén ja Kristina Elisabet Fahlberg. Hän pääsi ylioppilaaksi 1798 ja ehti palvella jo 1797–1801 lippumiehenä Turun läänin jalkaväkirykmentin ratsutilapataljoonassa. Hän palasi uudelleen palveluksen 1804 ja palveli vääpelinä ja vänrikkinä Vaasan rykmentissä. Suomen sodan aikana luutnantiksi ylennetty Zidén kaatui Koljonvirran taistelussa 27. lokakuuta 1808. Hänet on haudattu taistelupaikalle suomalaisten joukkohautaan. Zidén oli naimisissa Merikarvian kirkkoherran Tomas Krianderin tyttären Albertina Krianderin kanssa 1806–1807 mutta liitto päättyi avioeroon. == Lähteet == Luokka:Suomen sota Luokka:Suomalaiset upseerit Luokka:Vänrikki Stoolin tarinoiden esikuvat Luokka:Vuonna 1785 syntyneet Luokka:Vuonna 1808 kuolleet
SLE

SLE voi tarkoittaa: *SLE, autoimmuunisairaus *SLE, Sierra Leonen kolmikirjaiminen maatunnus *SLE, Sierra Leonen leonen valuuttatunnus.
The Bourne Conspiracy

Robert Ludlum’s The Bourne Conspiracy on High Moon Studiosin kehittämä ja Sierra Entertainmentin julkaisema kolmannen persoonan ammuntapeli. Peli on julkaistu vuonna PlayStation 3:lle ja Xbox 360:lle. Pelissä ohjataan Robert Ludlumin kirjoista tuttua Jason Bournea. Pelin tapahtumat perustuvat Medusan verkko -elokuvaan ja sitä edeltäviin tapahtumiin. == Vastaanotto == Peli on saanut GameSpotin arvostelussa arvosanaksi 8/10. == Lähteet == == Aiheesta muualla == * * Luokka:Kolmannen persoonan ammuntapelit Luokka:Vuoden 2008 videopelit Luokka:PlayStation 3 -pelit Luokka:Xbox 360 -pelit
Orotšit

Orotšit ovat Venäjällä lähinnä Habarovskin aluepiirissä asuva tunguusilaista orotšin kieltä puhuva kansa. Nimitys orotši tarkoittaa ”poronhoitajaa”, vaikka kansan ei tiedetä harjoittaneen poronhoitoa.Jazyki Rossijskoi Federatsii i sosednih gosudarstv. Tom 2: 382. Sitä ei tule sekoittaa samankantaisiin nimityksiin orokit ja orotšenit, joista jälkimmäinen on tarkoittanut kaikkia poronhoitoa harjoittavia tunguuseja.Jazyki Rossijskoi Federatsii i sosednih gosudarstv. Tom 2: 415. Orotšeilla on laissa tunnustettu Venäjän vähälukuisen alkuperäiskansan asema. ==Asuinalue ja lukumäärä== Orotšit asuvat Habarovskin aluepiirissä Tumninjoen varrella lähellä Sovetskaja Gavanin kaupunkia sekä Amurin ja sen sivujokien varsilla. Vuoden 1989 väestönlaskennan mukaan Venäjällä oli 883 orotšia. Heihin oli kuitenkin luettu mukaan myös Sahalinilla asuvia orokkeja. Tarkennettujen tietojen mukaan orotšeja oli 671 ja orotšin kielen puhujia 133 henkeä. Vuoden 2002 väestönlaskennassa rekisteröitiin 686 orotšia, joista 426 asui Habarovskin aluepiirissä. Heistä kaikki puhuvat venäjää. Orotšin kieltä osaavat enää muutamat vanhukset. ==Elinkeinot ja kulttuuri== Perinteisiä elinkeinoja ovat lohenkalastus ja metsästys. Liikennevälineinä toimivat vene ja koiravaljakko. Muutaman perheen muodostamat vakituiset asutukset sijaitsivat kaukana toisistaan. Talviasumuksena oli maahan upotettu hirsisalvos. Miehet hoitivat metsästyksen ja kalastuksen, naisten tehtävänä oli saaliin käsittely sekä vaatteiden ja jalkineiden valmistaminen. Ruokavalio koostui tuoreesta ja kuivatusta kalasta, lihasta, marjoista sekä villinä kasvavista juureksista ja kasveista. Sukuyhteisö sääteli lähinnä avioitumista ja eräitä uskonnollisia menoja. Uskontoon kuului luonnonhenkien palvonta, karhunpeijaiset ja šamanismi. Suullinen kansanperinne käsittää taruja, satuja, arvoituksia ja lauluja. Käsityötaide on kehittynyt. Nykyään monet perinteisen kulttuurin piirteet ovat kadonneet. ==Katso myös== * Orotšin kieli ==Lähteet== * ===Viitteet=== ==Aiheesta muualla== * The Red Book of the Peoples of the Russian Empire: the Orochis * Orotši Luokka:Habarovskin aluepiiri Luokka:Venäjän kaukoidän etniset ryhmät
Orokit

Orokit eli ultat ovat Venäjällä Sahalinin saarella asuva tunguusilaista orokin kieltä puhuva kansa. Nimitys orok perustuu ilmeisesti poroa tarkoittavaan sanaan oron. Sitä ei tule sekoittaa samankantaisiin nimityksiin orotšit tai orotšenit, joista jälkimmäinen on tarkoittanut kaikkia poronhoitoa harjoittavia tunguuseja.Jazyki Rossijskoi Federatsii i sosednih gosudarstv. Tom 2: 415. Nykyisin kansan ja kielen nimitykseksi on vakiintumassa ulta. Heillä on laissa tunnustettu Venäjän vähälukuisen alkuperäiskansan asema. == Asuinalue ja lukumäärä == Orokit jakautuvat kahteen ryhmään. Pohjoisryhmä asuu Sahalinin alueen Valin taajamassa ja eteläryhmä lähellä Poronaiskin kaupunkia. Vuonna 1897 pohjoisorokkeja laskettiin olleen 445 henkeä ja eteläorokkeja 304. Neuvostoliiton vuoden 1926 väestönlaskennassa rekisteröitiin 162 pohjoisryhmän jäsentä. Eteläryhmän asuinalue kuului tuolloin Japaniin. Myöhemmissä Neuvostoliiton väestönlaskennoissa osa orokeista luettiin orotšeiksi tai Sahalinin evenkeiksi. 1990-luvulla orokkien todelliseksi lukumääräksi arvioitiin noin 400 henkeä. Venäjän vuoden 2002 väestölaskennassa orokit rekisteröitiin nimellä ulta. Ultia eli orokkeja laskettiin olevan 346 henkeä, joista 298 asui Sahalinilla. Orokin kielen puhujia on vain muutamia kymmeniä. Kaikki orokit osaavat venäjää. == Etninen historia == On arveltu, että orokit ja ultšat muodostivat aikaisemmin yhtenäisen poronhoitajakansan, josta osa muutti muutamia satoja vuosia sitten Sahalinille. Orokin, ultšan ja nanain kielet ovat läheistä sukua keskenään. Kansatieteelliset tutkimukset osoittavat orokkien asuneen Sahalinilla jo pitkään. == Elinkeinot ja kulttuuri == Perinteisiä elinkeinoja ovat kalastus ja metsästys. Kesällä orokit asuivat kiinteissä asutuksissa, talvella he liikkuivat poroilla. 1800–1900-lukujen vaihteessa alettiin harjoittaa kaupallista hylkeenpyyntiä ja kalastusta. Poronhoidosta jouduttiin vähitellen luopumaan ja eteläorokit asettuivat vakituisiin asutuksiin. Suhteet naapurikansoihin nivheihin ja ainuihin sekä mantereelta muuttaneisiin ultšoihin, nanaihin ja udeheihin olivat läheiset. Perinteiseen uskontoon kuului luonnonhenkien palvonta, karhunpeijaiset ja šamanismi. == Nykytilanne == Neuvostoaikana pohjoisorokit koottiin Valin taajamaan, johon perustettiin yksi suuri kolhoosi (myöhemmin sovhoosi). Eteläorokit muodostivat kalastuskolhoosin. Elintavat ja kulttuuri ovat muuttuneet voimakkaasti, mutta kansallinen itsetunto on vahva ja nuoriso on kiinnostunut kansansa perinteistä. == Katso myös == * Orokin kieli == Lähteet == * === Viitteet === == Aiheesta muualla == * The Red Book of the Peoples of the Russian Empire: the Oroks. * Oroki (ulta). Luokka:Sahalinin alue Luokka:Venäjän kaukoidän etniset ryhmät fr:Orok
Killswitch Engage (vuoden 2009 albumi)

Killswitch Engage on Killswitch Engagen viides studioalbumi. Nimi herättää sekaannusta, koska yhtyeen ensimmäisellä levyllä on täysin sama nimi. Suomessa levy ilmestyi 30. kesäkuuta 2009. Killswitch Engage on yhtyeen viimeinen albumi, jolla laulajana toimii Howard Jones. Albumi ylsi Yhdysvalloissa Billboard 200 -listan sijalle 7.Billboard: Killswitch Engage – Chart history Suomessa se debytoi virallisen albumilistan sijalla 15.Musiikkituottajat: Killswitch Engage – Killswitch Engage == Kappaleet == # # # # # # # # # # # == Arvostelut == * Alternative Press: Alternative Press: Album review * Allmusic: Allmusic review * Billboard: 5/10Billboard: Album review * Blabbermouth: 5/10Blabbermouth: CD review * Imperiumi.net: Imperiumi.net == Lähteet == == Aiheesta muualla == * Killswitch Engage discogs.com -sivustolla * Luokka:Killswitch Engagen albumit Luokka:Vuoden 2009 albumit Luokka:Brendan O’Brienin tuottamat albumit
Jouko Hassi

Jouko Juhani Hassi (s. 19. marraskuuta 1959 Rantsila) on suomalainen pika- ja aitajuoksija. Hän kilpailee edelleen veteraanisarjoissa. Hän on edustanut Oulun Pyrintöä vuoteen 1978 ja jälleen vuodesta 1983 edustettuaan välillä Oulun NMKY:tä. Hänen valmentajanaan on toiminut Jussi Saarela. Hassi karsiutui Helsingin MM-kilpailuissa 1983 100 metrin alkuerissä. 4 × 100 metrin viestissä hän kuului välieriin edenneeseen Suomen joukkueeseen. Göteborgin sisäratojen EM-kilpailuissa 1984 hän karsiutui 60 ja 200 metrin alkuerissä. Hassi edusti Suomea aikuisten maaotteluissa vuosina 1981–1984. Hän voitti 100 metrin maaottelujuoksun Tukholmassa 1983 ajalla 10,60. Hassi saavutti Kalevan kisoissa 100 metrillä hopeaa 1982, 1983 ja 1984 sekä pronssia 1981. 200 metrillä hän sai hopeaa 1981 ja pronssia 1983. 400 metrin aitajuoksussa hän sai pronssia 1989. Viestijuoksun SM-kilpailuissa Hassi sai 4 × 100 metrillä kultaa 1982, 1983 ja 1990 sekä pronssia 1989. 4 × 400 metrin viestissä hän sai hopeaa 1978, 1985, 1989 ja 1990 sekä pronssia 1981 ja 1983. Sisäratojen SM- kilpailuissa hän voitti 1984 kultaa sekä 60 että 200 metrillä. == Ennätykset == === Ulkoradat === Laji Aika Paikka Päivä 100 m 10,45 10,2h Ylivieska Lapinlahti 1. heinäkuuta 1984 26\. kesäkuuta 1983 200 m 21,26 Budapest 3. syyskuuta 1981 300 m 34,30 Tyrnävä 11. syyskuuta 1983 400 m 47,85 Turku 7. heinäkuuta 1981 200 m aj 23,99 Oulu 5. syyskuuta 1990 400 m aj 52,38 Oulu 4. elokuuta 1990 === Sisäradat === Laji Aika Paikka Päivä 60 m 6,79 Turku 11. helmikuuta 1984 200 m 22,06 Turku 12. helmikuuta 1984 400 m 49,53 Rovaniemi 16. helmikuuta 1980 == Lähteet == Luokka:Suomalaiset pikajuoksijat Luokka:Suomalaiset 400 metrin aitajuoksijat Luokka:Vuonna 1959 syntyneet Luokka:Elävät henkilöt
Yläneenjoki

Yläneenjoki () on 38 kilometriä pitkä joki Pöytyän Yläneellä Varsinais- Suomessa. Se laskee Säkylän Pyhäjärveen ja kuuluu Eurajoen vesistön Pyhäjärven valuma-alueeseen. Yläneenjoki on pinta-alaltaan 239 km² suuruisen Yläneenjoen valuma-alueen laskujoki. Se laskee Pyhäjärveen sen eteläpäässä Pehkurannan länsiosassa Kromonokan vierestä. Joen keskimääräinen virtaus vaihtelee vuosittain pääasiassa sademäärien mukaan 1,2−3,0 m³/s. == Valuma-alueen kuvaus == Yläneenjoki on Yläneenjoen valuma-alueen laskujoki ja valuma-alueen pinta- ala on 239 km². Pohjoisessa valuma-alue rajautuu Pyhäjoen valuma-alueeseen, joka kuuluu myös Eurajoen vesistöön, sekä idässä Loimijoen valuma-alueeseen ja Aurajoen vesistöön. Lännessä se rajoittuu Laajoen vesistöön. Joki virtaa pääosin entisen Yläneen kunnan alueella Pöytyällä, mutta sen latvat ulottuvat myös Oripään ja Loimaan (Alastaro) puolelle. Valuma-alueesta 22 % on peltoa. Tärkeimmät sivuhaarat ovat Yläneenjoen alkujuoksulta lukien seuraavat ojat (suluissa on näiden yhtymäkohta alajuoksulta mitattuna). * Savonoja (2,1 km) on 5,8 kilometriä pitkä ja sen valuma-alue on 27,2 km². Ojan yläjuoksu virtaa 60 metriä merenpinnan yläpuolella, joten pudotusta tulee 10 metriä. * Kreivilänoja (11,6 km) on 3,1 kilometriä pitkä ja sen valuma-alue on 24,5 km². * Myllyoja (30,0 km) on 6,1 kilometriä pitkä ja sen valuma-alue on 23,4 km². Yhtymäkohta on jo 25 metriä ylempänä kuin joen suisto. * Peräsuonoja (32,5 km) on 3,8 kilometriä pitkä ja valuma-alue on 20,1 km². Joki jatkuu Peräsuonojasta vielä Makkarkosken kylän läpi 5,3 kilometriä. Latvavesien valuma-alue on 27,3 km². Muita Yläneenjoen sivuhaarjoja ovat Yläneen Myllyoja, Lietsanoja, Kärrilänoja, Imponoja, Vehmasoja, Kiimassuonoja, Tourulanoja, Oripään Myllyoja, Liinoja, Vuotavanoja ja Kullansuonoja. ==Veden laatu ja suojelutyö== Yläneenjoen suurimmat kuormittajat ovat maatalous ja haja-asutus, joiden päästämät ravinteet kulkeutuvat joen mukana myös Pyhäjärveen. Typpikuormitys Pyhäjärveen oli 1980-luvulla 123 tonnia, 1990-luvulla 158 tonnia ja 2000-luvun alkupuoliskolla 184 tonnia vuodessa. Fosforikuormitus oli samaan aikaan vastaavasti 8,4 tonnia, 8,1 tonnia ja 8,3 tonnia vuodessa. Viemäreiden vuoto aiheutti 1990-luvun alkupuoliskolla yli 20 % näytteistä huonoja tuloksia. Suojelutoimien johdosta tilanne on parantunut huomattavasti ja huonoja näytteitä on saatu enää alle 10 %. Suojelutyö on alkanut 1990-luvun puolessavälissä. Ojien virtausta on hidastettu patoamalla niille laskeutusaltaita, suodattimia ja rakentamalla kosteikkoja, joiden läpi ojien vedet kulkeutuvat. Peltojen reunoille on jätetty suojavyöhykkeitä, jotta sadevedet eivät kuljettaisi kiintoainesta ojiin. Suodatinkenttiä, laskeutumisaltaita ja koskeikkoja ovat esimerkiksi Kiimassuonojan kenttä, Susiniemen koskeikko, Imponojan kosteikko, Tourulan patoallas-kosteikko ja Liinojan padot. == Lähteet == ==Aiheesta muualla== * Luokka:Suomen joet Luokka:Yläne Luokka:Oripään luonto Luokka:Eurajoen vesistö Luokka:Pöytyän luonto
BMH Technology

BMH Technology on Raumalla toimiva yritys, joka kehittää nykyisin ympäristöystävällisiä energiaratkaisuja.Tapio Termonen: Sotatarvikkeista kahvipannujen kautta ilmastonmuutoksen torjuntaan. (Historiikki) Yle uutiset 28.1.2018 Yritys aloitti vuonna 1936 nimellä Ammus Oy, ja se sijaitsi Raumalla Kaivopuistossa. Se huolehti muun muassa talvi- ja jatkosodan aikaisesta puolustusmateriaalin tuotannosta. Yhtiön perustaja Rafael "Rafu" Lönnström (1892–1943) oli perustanut myös Helsinkiin Sytytin Oy:n vuonna 1929, joka vuonna 1940 muutti Raumalle ja yhtyi Ammus Oy:n kanssa 1959 Ammus-Sytytin Oy:ksiLönnström Oy Pörssitiedossa. Yhtyneistä yhtiöistä tuli 1971 Lönnström Oy, joka 1973 myytiin Huhtamäki-konsernille. Joidenkin lähteiden mukaan yhtiö lakkautettiin 1983 Rauman Venttiili ja Kone Oy:nä. Lukuisten omistaja- ja nimenvaihdosten jälkeen yhtiön nimi on kuitenkin nykyisin BMH Technology Oy, joka valmistaa jätteen sekä kiinteän polttoaineen käsittelyjärjestelmiä . Sotien jälkeen Ammus Oy:ssä (sekä sen tytäryhtiöissä esimerkiksi Rafu Lönnström Oy:ssä) tehtiin monenlaisia siviili- ja sotakorvaustuotteita, muun muassa maitohinkkejä, alumiinitankkeja ja -kattiloita, kutomokoneita, kuljettimia, LVI-varusteita, ruuveja, poria, sekä rautatievaunuja ja niiden osia. Sotakorvausteollisuuden valtuuskunta oli antanut yhtiölle määräyksen ryhtyä valmistamaan kapearaiteisia rautatievaunuja, joiden raideleveys oli 750 mm, kantavuus 9 tonnia ja jotka olivat varustetut kahdelle telillä à 4 pyörää. Vaunut olivat joko jarrullisia tai jarruttomia avovaunuja. Tilaus käsitti 3882 vaunua, joista yhtiö kerkesi valmistaa 2 147 vaunua ennen Neuvostoliiton taholta tulleita helpotuksia sotakorvausohjelmaan vuonna 1948. Samaan aikaan valmistettiin valetut ja taotut osat Valmetille vastaavanlaisiin vaunuihin noin 2 000 vaunua varten. Sotakorvaushelpotus 1948 lopetti lähes täysin yhtiön tuotannon. Yhtiö tuotti ketjuja vielä vuosia tämän jälkeen. ==Lähteet== * Ilmari Harki: Sotakorvausten aika, 1971, Jyväskylä, Gummerus, 357 s. ===Viitteet=== ==Kirjallisuutta== * ==Aiheesta muualla== * Ammus Oy:n kapearaidevaunumainos vuodelta 1953 * BMH Technology Oyn historiaa * Ammus Oyn logo junanvaunun teliin kiinnitettynä * Saksalaisosakkeiden takavarikointi 1944 * Suomen sotatarviketeollisuus elää nousukauttaan. Käynti suomalaisessa Sytytin Oy:ssä, joka valmistaa m. m. kotimaassa keksittyjä tykistön sytyttimiä, Hakkapeliitta, 31.08.1937, nro 35, s. 6, Kansalliskirjaston digitaaliset aineistot Luokka:Suomalaiset aseteollisuusyritykset
Tahyna Tozzi

Tahyna Tozzi (s. 24. huhtikuuta 1986) on australialainen malli, laulaja ja näyttelijä, joka tunnetaan parhaiten rooleistaan Emma Frostina X-Men Origins: Wolverine -elokuvassa sekä Perrinä Blue Water High -televisiosarjassa. ==Filmografia== *Beautiful (2009) *X-Men Origins: Wolverine (2009) *Trophy Kids (2010) *The Last Light (2011) *Julia (2014) *The Ever After (2014) ==Aiheesta muualla== * Tozzi, Tahyna Tozzi, Tahyna Tozzi, Tahyna
Venäjän jääkiekkoliitto

Venäjän jääkiekkoliitto () on organisaatio, joka hallinnoi Venäjän jääkiekkoa. Liiton presidenttinä toimii entinen maalivahti Vladislav Tretjak. Sen kaikki maajoukkueet pelasivat korkeimalla sarjatasolla, kunnes Venäjä hyökkäsi Ukrainaan ja Venäjän joukkueet suljettiin kansainvälisestä toiminnasta ulos. Venäjän jääkiekkoliitto perustettiin 1. huhtikuuta 1952. Maassa oli vuonna 2009 yhteensä 82 967 rekisteröityä pelaajaa, joista miehiä on 25 750, naisia 257 ja junioreita 56 750. == Maajoukkueet == * Venäjän miesten jääkiekkomaajoukkue * Venäjän naisten jääkiekkomaajoukkue * Venäjän alle 20-vuotiaiden jääkiekkomaajoukkue * Venäjän alle 18-vuotiaiden jääkiekkomaajoukkue ==Lähteet== Luokka:Venäjän jääkiekko Luokka:Jääkiekkoliitot Jääkiekko
Wii Music

Wii Music on Nintendo kehittämä ja julkaisema musiikkipeli. Peli on julkaistu Wiille vuonna . Pelissä käytetään Wii Remote- ja Nunchuk-ohjaimia. Pelissä on 50 eri soitinta, joihin kuuluvat muun muassa kitara, basso, kosketinsoittimet, banjo, rummut joiden soittamista helpottaa Wii Fit -tasapainolauta, ja monta muuta soitinta. Kazumi Totaka tuotiin pelin ohjaajaksi kun tuotanto ajautui vaikeuksiin. Tämä oli Totakalle ensimmäinen kerta ohjaajan roolissa. == Vastaanotto == Peli on saanut IGN:n arvostelussa arvosanaksi 5/10. IGN:n mukaan lapset voivat pitää pelistä, mutta aikuiset kyllästyvät metelin tuottamiseen nopeasti. Peli on saanut GameSpotin arvostelussa arvosanaksi 6,5/10. Peli on saanut Nintendo Lifen arvostelussa arvosanaksi 8/10. == Lähteet == == Aiheesta muualla == * Luokka:Rytmipelit Luokka:Vuoden 2008 videopelit Music
Alain Laroche

Alain Laroche (s. 4. helmikuuta 1983) on yhdysvaltalainen koripalloilija. Hän on pituudeltaan 198 cm. == Ura == Laroche pelasi yliopistokoripalloa Pohjois- Floridan yliopistossa, jossa hän teki viimeisenä kautenaan 18,2 pistettä ottelua kohden. Ensimmäisen ammattilaiskautensa Laroche pelasi Alankomaissa Hanzevast Capitalsin joukkueessa, mutta ehti pelata vain neljä ottelua. Kaudeksi 2007–2008 hän siirtyi Universidad de Concepcióniin, jonka riveissä hän voitti pronssia. Seuraavaksi kaudeksi Laroche siirtyi Korihaiden joukkueeseen, jonka hän johdatti aina pudotuspeleihin saakka. Hänen kahden pisteen heittoprosentti oli SM-sarjan historian kolmanneksi paras. Kaudella 2009–2010 Laroche valittiin D-liigaan. Utah Flash varasi hänet 101. pelaajana. == Lähteet == == Aiheesta muualla == * ESPN Luokka:Yhdysvaltalaiset koripalloilijat Luokka:Vuonna 1983 syntyneet Luokka:Elävät henkilöt
Tunnustuksettomuus (kirja)

Tunnustuksettomuus (La laïcité) on filosofi Guy Haarscherin vuonna 1996 ilmestynyt kirja, jossa hän käsittelee tunnustuksettomuuden () käsitettä. Haarscherin mukaan tunnustukseton valtio ei aseta mitään uskontoa erityisasemaan ja takaa jokaiselle ajatuksenvapauden. Se suhtautuu puolueettomasti ja tasavertaisesti kaikkiin uskontoihin ja uskonnottomiin vakaumuksiin.Kansiteksti teoksessa Ranskassa tunnustuksettomuuden periaate toteutettiin vuonna 1905. Haarscher esittelee teoksessaan ranskalaisen tunnustuksettomuuden syntyhistoriaa ja vertailee eri Euroopan maiden ja Yhdysvaltojen tilannetta. Lisäksi hän pohtii sananvapauden ja uskonnonvapauden suhdetta monikulttuurisissa yhteiskunnissa. == Lähteet == == Aiheesta muualla == * Kirjan suomalainen esipuhe, Jarkko Tontti . * Johanna Konttori: Uskonnon ja valtion suhteesta. Uskonnontutkija 1/2007. * Maijastina Kahlos: Vankat perustelut valtion tunnustuksettomuudelle . Vartija 1/2007. Luokka:Kirjat uskonnonfilosofiasta Luokka:Vuoden 1996 kirjat Luokka:Kirkon ja valtion ero
Kevin Durand

Kevin Serge Durand (s. 14. tammikuuta 1974 Thunder Bay, Ontario, Kanada) on kanadalainen näyttelijä, joka tunnetaan erityisesti rooleistaan Joshuana Dark Angelissa, Martin Keamyna Lostissa ja Fred J. Dukesina X-Men Origins: Wolverinessa. ==Filmografia== Elokuvat Elokuvat Elokuvat Vuosi Nimi Rooli 1999 Austin Powers – agentti joka tuuppasi minua salamurhaaja 1999 Mystery, Alaska ”Tree” Lane 1999 Hard time 3 – hotellin vangit Kenny 2003 Mob Princess Cluadio 2004 The Goodbye Girl Earl 2004 Perhosvaikutus Carlos 2004 Scooby-Doo 2: Monsterit vapaalla Mustan ritarin aave 2004 Walking Tall Booth 2005 Greener Mountains Three-toe 2006 Hamekyttä 2 Oshima 2006 12 Hours to Live John Carl Lowman 2006 Smokin’ Aces Jeeves Tremor 2007 Wild Hogs – villit karjut Red 2007 Throwing Stars Reed 2007 Klo 15:10 lähtö Yumaan Tucker 2008 The Echo Walter 2009 X-Men Origins: Wolverine Frederick J. Dukes / Blob 2009 Otis E. Otis 2010 Legion Gabriel 2010 Robin Hood Pikku John 2011 I Am Number Four mogadorialaisten komentaja 2011 Real Steel Ricky 2011 Edwin Boyd Lenny Jackson 2012 Cosmopolis Torval 2012 Resident Evil: Retribution Barry Burton 2012 The Truth Torrance Mashinter 2013 Fruitvale Station Caruso 2013 Varjojen kaupungit: Luukaupunki Emil Pangborn 2013 Devil’s Knot John Mark Byers 2013 Dark Was the Night Paul Shields 2013 Winter’s Tale Cesar Tan 2014 Queen of the Night Mika 2014 Noah Og 2014 The Strain Vasiliy Fet 2024 Kingdom of the Planet of the Apes Proximus Caesar Televisiosarjat Televisiosarjat Televisiosarjat Televisiosarjat Vuosi Nimi Rooli Jaksot 1997 Exhibit A: Secrets of Forensic Science Jophn Greet ”The Frankenstein of Sleep” 2000 Äärirajoilla Alan ”Skin Deep” 2000 Teho-osasto Mr. Mooney ”Mars Attacks” 2000 Beggars and Choosers Cliff 3 jaksoa 2000–2001 Tähtiportti Lordi Zipacna 3 jaksoa 2001–2002 Dark Angel Joshua 14 jaksoa 2002 Taken koditon junassa ”Jacob and Jesse” 2003 Dead Like Me Chuck ”Sunday Mornings” 2003 Tarzan Gregory Creal/Trevor Whedon 2 jaksoa 2004 Touching Evil agentti Jay Swoopes 12 jaksoa 2005 The Collector paholainen/bussikuski ”The Tour Guide” 2005 Andromeda Elysian 2 jaksoa 2005 Kynnys tuntemattomaan Crewman Sonntag 2 jaksoa 2005 C.S.I. Connor Daly ”Still Life” 2006 Kyle XY poliisi juhlassa ”Pilot” 2006 Dead Zone Cabot ”The Damage Done” 2006 Ilman johtolankaa Travis Holt ”Panic” 2007 C.S.I. Miami Mike Newberry ”Dangerous Son” 2007 Shark Rick Carris ”No Holds Barred” 2008 Lost Martin Keamy 8 jaksoa 2010 American Dad! CIA-mies ”Great Space Roaster” 2011 Glenn Martin DDS Francois Crossiant ”Date with Destiny” 2012 Republic of Doyle Donny Squires ”Streets of St. John’s” 2015 Viikingit Harbard/The Wanderer 6 jaksoa == Lähteet == Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1974 syntyneet Luokka:Elävät henkilöt
Semjon Varlamov

Semjon Aleksandrovitš Varlamov (; s. 27. huhtikuuta 1988 Samara, Venäjän SFNT, Neuvostoliitto) on venäläinen jääkiekkomaalivahti, joka edustaa NHL-seura New York Islandersia. ==Ura== Varlamov on venäläisen Lokomotiv Jaroslavlin kasvatti. Hän pelasi Lokomotivin kakkosjoukkueessa kausilla 2004–2005 ja 2005–2006 Pervaja Ligassa. Washington Capitals varasi Varlamovin ensimmäisellä kierroksella 23. pelaajana vuoden 2006 NHL:n varaustilaisuudessa. Hän nousi ykkösjoukkueeseen kaudeksi 2006–2007 ja pelasi Venäjän superliigassa 33 ottelua runkosarjassa ja kuusi pudotuspeleissä. Kaudella 2007–2008 hän pelasi jo 44 runkosarjaottelua ja oli ykkösmaalivahti pudotuspeleissä, jossa joukkue pääsi finaaliin. Varlamov teki sopimuksen Capitalsin kanssa jo heinäkuussa 2007, mutta tuli Pohjois-Amerikkaan vasta kaudeksi 2008–2009. Hän pelasi suurimman osan kaudesta AHL:ssä farmiseura Hershey Bearsissa. Hän debytoi NHL:ssä joulukuussa 2008 Montreal Canadiensia vastaan ja tuli valituksi ottelun ykköstähdeksi. Kun kakkosmaalivahti Brent Johnson loukkaantui helmikuussa 2009, Varlamov kutsuttiin José Théodoren kirittäjäksi. NHL:n vuoden 2009 pudotuspelien ensimmäisellä kierroksella New York Rangersia vastaan Varlamov sai ykkösmaalivahdin paikan José Théodorelta Capitalsin hävittyä ensimmäisen pelin. Hän pelasi seuraavissa peleissä vakuuttavasti ja johdatti Capitalsin pudotuspelien toiselle kierrokselle ensimmäisen kerran sitten vuoden 1998. Capitals tippui lopulta Pittsburgh Penguinsille. Kaudella 2009–2010 Varlamov aloitti kakkosmaalivahtina. Hän oli pääsemässä ykkösmaalivahdiksi, mutta juuri hyvän vireen aikana Varlamov loukkaantui ja hänet lähetettiin Hershey Bearsiin joulukuussa 2009. Hän pelasi runkosarjassa vain 26 ottelua, mutta nousi pudotuspeleissä ykkösmaalivahdiksi. Seuraavalla kaudella hän pelasi runkosarjassa 27 ottelua. Heinäkuussa 2011 Washington myi Varlamovin Colorado Avalancheen saaden vastineeksi kaksi varausvuoroa. Coloradossa Varlamov sai heti ykkösmaalivahdin paikan, ja kauden 2013–2014 jälkeen oli ehdokkaana Vezina Trophyn voittajaksi Ben Bishopin ja Tuukka Raskin lisäksi. Rask kuitenkin voitti palkinnon. ==Maajoukkueura== Varlamov edusti Venäjää alle 18-vuotiaiden MM-kilpailuissa vuosina 2005 ja 2006 pelaten ykkösmaalivahtina. Hän pelasi nuorten MM-kilpailuissa vuosina 2006 ja 2007, voittaen kummallakin kerralla hopeaa. Varlamov kuului Venäjän maajoukkueeseen Vancouverin 2010 olympialaisissa, mutta ei pelannut kisoissa yhtään ottelua. Hänet valittiin samana vuonna kevään Saksan MM-kilpailuihin, jossa hän toimi Venäjän ykkösmaalivahtina. Varlamovin torjuntaprosentti oli mainio 95,1% Venäjän jäädessä hopealle. ==Lähteet== ==Aiheesta muualla== * Luokka:Venäläiset jääkiekkomaalivahdit Luokka:Jääkiekon maailmanmestarit Luokka:New York Islandersin pelaajat Luokka:Washington Capitalsin varaamat pelaajat Luokka:Vuonna 1988 syntyneet Luokka:Elävät henkilöt
Isao Takahata

Isao Takahata (, 29. lokakuuta 1935 Ise, Mien prefektuuri – 5. huhtikuuta 2018) oli japanilainen anime-ohjaaja. Hän työskenteli vuodesta 1985 Studio Ghiblissä, jonka hän perusti yhdessä Hayao Miyazakin kanssa. Takahatan ura animaattorina alkoi 1960-luvulla Toei Animationissa. Miyazakiin hän tutustui jo ensimmäisessä ohjaustyössään Horus, auringon prinssi, jossa tämä toimi avainanimaattorina. == Tuotanto == === Elokuvia === Ohjaajana: * Horus, auringon prinssi (Taiyō no ōji – Horus no daibōken), 1968 * Panda kopanda (1972) * Tulikärpästen hauta (Hotaru no haka, 1988) * Eilisen kuiskaus (Omohide poro poro, 1991) * Pom poko (Heisei tanuki gassen Pom poko, 1994) * Naapurini Yamadat (Hōhokekyo tonari no Yamada-kun, 1999) * Prinsessa Kaguyan taru (Kaguya-hime no monogatari, 2013) === Televisiosarjoja === * Heidi (Alps no shōjo Heidi, 1974) == Lähteet == == Aiheesta muualla == * Isao Takahata Nausicaa.net-sivustolla * * Isao Takahatan muistokirjoitus Helsingin Sanomissa Luokka:Animeohjaajat Luokka:Japanilaiset animaattorit Luokka:Japanilaiset elokuvaohjaajat Luokka:Vuonna 1935 syntyneet Luokka:Vuonna 2018 kuolleet
Max Cullen

Max Cullen (s. 29. huhtikuuta 1940) on australialainen näyttelijä, joka on esiintynyt useissa australialaisissa elokuvissa ja televisiosarjoissa. Hänet tunnetaan erityisesti rooleistaan televisiosarjoissa Lentävät lääkärit ja Love My Way sekä elokuvassa Spider and Rose. Cullen syntyi Wellingtonissa, Uudessa Etelä-Walesissa. Hän toivoi uraa maalarina ja kuvanveistäjänä opiskeltuaan Sydneyn kansallisessa taidekoulussa (National Art School) vuonna 1956 ja myöhemmin Julian Ashtonin taidekoulussa yhdessä Brett Whiteleyn kanssa vuonna 1959. Hänen töitään on asetettu näytille säännöllisesti ja Cullen on myös toiminut kuvittajana, sarjakuvataiteilijana sekä sivujen sommittelijana useille lehdille. Cullen esiintyi vuoden 2009 X-Men Origins: Wolverine -elokuvassa yhdessä kahden muun australialaisen näyttelijän, Hugh Jackmanin ja Asher Keddien, kanssa. == Aiheesta muualla == * Luokka:Australialaiset näyttelijät Luokka:Vuonna 1940 syntyneet Luokka:Elävät henkilöt
Valkeakosken tehdasrata

Valkeakosken tehdasrata oli Myllysaaren paperitehtaan (Walkiakoski Oy, myöhemmin Tervasaaren paperitehdas) sisäistä liikennettä hoitanut 600 mm:n raideleveydelle rakennettu kapearaiteinen tehdasrata, joka valmistui 1906. Rata kulki tehdasalueelta nykyistä Valkeakoskenkatua pitkin Hakalan rannan halkoplaanille. Radan veturia kutsuttiin nimellä "Pässi" ja rataa nimellä "Pässirata". Rata purettiin tehdasalueelta todennäköisesti 1940-1950 -lukujen vaihteessaTervasaari sotien jälkeen - Työn äärestä 1957 (2) , s. 21-26. (pdf, 1,6 Mt) ja tehtaan sisäinen liikenne korvattiin autokuljetuksella. Radasta on äärimmäisen vähän tietoa, mutta yksi radalla kulkeneista vetureista oli Smoschewer & Co.:n tehtailla Saksassa 1918Ristiriita valmistusvuodessa: Valkeakoski.fi sanoo sen olevan 1918 ja werkbahn.de sanoo 1919 valmistunut höyryveturi (647/1919, 0-4-0)(kuva ). ==Lähteet== * Rautatie Valkeakoskelle , Valkeakosken kaupunki, paikallisaineisto ===Viitteet=== ==Aiheesta muualla== * Hakalan rannan halkoplaanin kuvia joissa näkyy myös 600 mm kiskot Luokka: Suomen kapearaiteiset rautatiet Luokka:Valkeakosken liikenne Luokka:Suomen entiset rautatiet
Kukka-Maaria

Kukka-Maaria on suomalainen naisen etunimi. Suomessa nimi on vuoden 2019 loppuun mennessä annettu 737 henkilölle, jotka kaikki ovat naisia. Kukka- Maarian nimipäivä on 2. heinäkuuta, ja se on nykyään ainoa yhdysnimi, joka on erikseen merkittynä Suomen almanakkaan. Alun perin Kukka-Maaria oli kansanomainen nimitys vanhalle Neitsyt Marian kunniaksi 2. heinäkuuta vietetylle juhlapäivälle.Kustaa Vilkuna: Suuri nimipäiväkalenteri, 1969Kustaa Vilkuna: Vuotuinen ajantieto: vanhoista merkkipäivistä sekä kansanomaisesta talous- ja sääkalenterista enteineen, 18. painos Otava 1992, . Juhlapäivää (visitatio Mariae) on vietetty katolisessa kirkossa 1200-luvulta saakka sen vierailun kunniaksi, jonka Maria Luukkaan evankeliumin mukaan teki sukulaisensa Elisabetin, Johannes Kastajan äidin luo saatuaan enkeli Gabrielilta ilmoituksen, että hän tulee synnyttämään Jeesuksen.. Protestanttisissa maissa päivää ei enää uskonpuhdistuksen jälkeen vietetty kirkollisena juhlapäivänä, mutta esimerkiksi Suomessa se oli Marian etsikkopäivän nimellä (tai lyhenteellä Marian ets. p) merkittynä almanakkoihin vielä kauan sen jälkeen. Päivä tunnettiin pitkään myös kansanomaisena merkkipäivänä, jonka nimitykset Heinä-Maaria ja Kukka-Maaria johtuivat siitä, että vanhastaan Neitsyt Marialle pyhitetty kasvi, matara, kukkii juuri heinäkuun alussa. Vuonna 1970 katolinen kirkko siirsi Visitatio Mariae -juhlan toukokuun 31. päivään. Suomessa Marian ja myös Kukka-Maarian nimipäivä on kuitenkin edelleen 2. heinäkuuta. == Tunnettuja Kukka-Maarioita == * Kukka- Maaria Karjalainen (s. 1952), kirjailija ja valtiotieteen tohtori * Kukka- Maaria Rajalin, o.s. Ahonen (s. 1976), laulaja == Kuvitteellisia Kukka- Maarioita == * Kukka-Maaria Kujala, televisiosarjassa Salatut elämät ==Katso myös== * Kukka (nimi) ==Lähteet== Luokka:Etunimet
Brendon Dedekind

Brendon Dedekind () on eteläafrikkalainen entinen uimari ja MM-mitalisti. Dedekind voitti Ateenan lyhyen radan MM-kilpailuista 2000 hopeaa 50 metrin vapaauinnista sekä rintauinnista. Dedekind voitti urallaan myös yhden kullan Tyynenmeren mestaruuskilpailuista. Lisäksi hän edusti kotimaataan kaksissa olympialaisissa, vuosina 1996 ja 2000, ilman suurempaa menestystä. Dedekind edusti uintiurallaan seuratasolla Pietermaritzburg Seals -uimaseuraa. == Lähteet == Luokka:Eteläafrikkalaiset uimarit Luokka:Vuonna 1976 syntyneet Luokka:Elävät henkilöt
Arto Halonen (jalkapalloilija)

Arto Halonen (s. 13. kesäkuuta 1964 Turku) on suomalainen jalkapallovalmentaja ja entinen jalkapalloilija. Keskikentällä pelanneen Halosen ura alkoi III divisioonan Turun Tovereista 1981. Hän pelasi seurassa vuoteen 1988 asti, johon mennessä TuTo nousi I divisioonaan. Yhden BK-IFK:ssa vietetyn kauden jälkeen Halonen siirtyi Jaroon kaudeksi 1990, jonka päätteeksi seura nousi Veikkausliigaan. Halonen pelasi Jarossa aina kauteen 1997 asti. Liigauran jälkeen hän pelasi vielä useita kausia alemmilla sarjatasoilla Öja-73:ssa. Kaikkiaan Halonen pelasi seitsemän kauden aikana 175 pääsarjatason ottelua, joissa hän teki 12 maalia. Suomen maajoukkueessa Halonen pelasi vuonna 1997 kolme A-maaottelua. Pelaajauran jälkeen Halonen on toiminut valmentajana muun muassa Ykkösessä Kokkolan Pallo-Veikoissa. ==Lähteet== Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Veikkausliigan legendat Luokka:Vuonna 1964 syntyneet Luokka:Elävät henkilöt
Erkki Harell

Erkki Harell (12. maaliskuuta 1930 Pori – 25. maaliskuuta 2014 PoriSatakunnan Kansa 19.4.2014, s. B16. Viitattu 19.4.2014.) oli suomalainen jalkapalloilija. Hän oli ensimmäinen Porissa jalkapallo-oppinsa saanut A-maajoukkuepelaaja. == Peliura == Puolustajana pelannut Harell edusti urallaan muun muassa Rosenlewin Urheilijoita, Turun Palloseuraa, Porin Palloilijoita sekä Porin Karhuja. Ainoan Mestaruussarjakautensa hän pelasi TPS:ssä vuonna 1958. Lisäksi Harellille kertyi 15 kautta Suomensarjassa ja 5 kautta Maakuntasarjassa. A-maajoukkueessa Harell esiintyi vuonna 1957 kahdeksan kertaa, muun muassa Neuvostoliittoa ja Puolaa vastaan pelatuissa MM-karsintaotteluissa. Hän onnistui nousemaan maajoukkueeseen, vaikka edusti tuolloin Suomen toiseksi korkeimman sarjatason seuraa. ==A-maaottelut== Päivä Paikka Vastustaja Tulos 5.7.1957 Helsinki Puola 1-3 27.7.1957 Moskova Neuvostoliitto 1-2 15.8.1957 Helsinki Neuvostoliitto 1-10 1.9.1957 Helsinki Norja 0-4 15.9.1957 Helsinki Englanti (amatöörit) 4-3 22.9.1957 Solna Ruotsi 1-5 13.10.1957 Kööpenhamina Tanska 0-3 3.11.1957 Varsova Puola 0-4 == Lähteet == *European Football Database ===Viitteet=== Luokka:Suomalaiset jalkapalloilijat Luokka:Vuonna 1930 syntyneet Luokka:Vuonna 2014 kuolleet